CELEX: 32017D1769
Language: bg
Date: 2017-09-25 00:00:00
Title: Решение за изпълнение (EС) 2017/1769 на Съвета от 25 септември 2017 г. за даване на разрешение на Република Полша да сключи с Република Украйна споразумение, включващо разпоредби за дерогация от член 2, параграф 1, буква г) и член 5 от Директива 2006/112/ЕО относно общата система на данъка върху добавената стойност по отношение на поддръжката на пътните мостове на полско-украинската граница

28.9.2017   
            
            
               BG
            
            
               Официален вестник на Европейския съюз
            
            
               L 250/73
            
         РЕШЕНИЕ ЗА ИЗПЪЛНЕНИЕ (EС) 2017/1769 НА СЪВЕТА
   от 25 септември 2017 г.
   за даване на разрешение на Република Полша да сключи с Република Украйна споразумение, включващо разпоредби за дерогация от член 2, параграф 1, буква г) и член 5 от Директива 2006/112/ЕО относно общата система на данъка върху добавената стойност по отношение на поддръжката на пътните мостове на полско-украинската граница
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 396, параграф 1 от нея,
   като взе предвид предложението на Европейската комисия,
   като има предвид, че:
   
               (1)
            
            
               В съответствие с член 5 от Директива 2006/112/ЕО относно териториалния обхват на посочената директива системата на данъка върху добавената стойност (ДДС) по правило се прилага на териториите на държавите членки.
            
         
               (2)
            
            
               С писмо, заведено в Комисията на 7 октомври 2016 г., Полша поиска разрешение да сключи споразумение с Украйна във връзка с поддръжката на трите пътни моста над река Bug на полско-украинската граница (наричано по-долу „споразумението“). Споразумението съдържа разпоредби за дерогация от член 2, параграф 1, буква г) и член 5 от Директива 2006/112/ЕО.
            
         
               (3)
            
            
               В съответствие с член 396, параграф 2, втора алинея от Директива 2006/112/ЕО с писмо от 24 януари 2017 г. Комисията информира останалите държави членки за отправеното от Полша искане. С писмо от 25 януари 2017 г. Комисията уведоми Полша, че разполага с цялата информация, необходима за разглеждане на искането.
            
         
               (4)
            
            
               Извършените на територията на Полша работи по поддръжката се облагат с ДДС в Полша, докато работите, извършени на територията на Украйна, остават извън обхвата на Директива 2006/112/ЕО. Освен това всички стоки, внесени от Украйна в Полша, за да бъдат използвани за поддръжката на граничните мостове, се облагат с ДДС в Полша.
            
         
               (5)
            
            
               За постигането на целите на споразумението, и по-специално подобряването на транспорта между Полша и Украйна, е целесъобразно то да включва разпореби, опроставящи правилата в областта на ДДС, приложими за работите по поддръжката и свързания с тях внос на стоки.
            
         
               (6)
            
            
               Дерогацията няма да има въздействие върху собствените ресурси на Съюза, формирани от ДДС,
            
         ПРИЕ НАСТОЯЩОТО РЕШЕНИЕ:
   Член 1
   На Полша се разрешава да сключи с Украйна споразумение, включващо разпоредби за дерогация от член 2, параграф 1, буква г) и член 5 от Директива 2006/112/ЕО по отношение на реда за облагане с ДДС на сделките и териториалния обхват на системата на ДДС във връзка с поддръжката на трите пътни мостове на полско-украинската граница, посочени в приложението към настоящото решение.
   Член 2
   Чрез дерогация от член 5 от Директива 2006/112/ЕО, по отношение на мостовете, посочени в приложението към настоящото решение, за чиято поддръжка Полша носи отговорност, доколкото тези мостове продължават върху суверенната територия на Украйна, граничните мостове се считат за част от суверенната територия на Полша по отношение на доставките на стоки или услуги, предназначени за поддръжката им.
   Член 3
   Чрез дерогация от член 5 от Директива 2006/112/ЕО, по отношение на мостовете, посочени в приложението към настоящото решение, за чиято поддръжка Украйна носи отговорност, доколкото тези мостове продължават върху суверенната територия на Полша, граничните мостове се считат за част от суверенната територия на Украйна по отношение на доставките на стоки или услуги, предназначени за поддръжката им.
   Член 4
   Чрез дерогация от член 2, параграф 1, буква г) от Директива 2006/112/ЕО, стоките, внесени от Украйна в Полша от данъчно задължени лица с пълно право на приспадане, не подлежат на облагане с ДДС, доколкото тези стоки се използват за поддръжка на мостовете, посочени в приложението към настоящото решение.
   Член 5
   Настоящото решение поражда действие в деня на нотифицирането му.
   Адресат на настоящото решение е Република Полша.
   
      Съставено в Брюксел на 25 септември 2017 г.
      
         
            За Съвета
         
         
            Председател
         
         M. MAASIKAS
      
   
   
      (1)  ОВ L 347, 11.12.2006 г., стр. 1.
   
      ПРИЛОЖЕНИЕ
      
         Списък на мостовете, посочени в член 1
      
      
                  1.
               
               
                  Украйна поддържа следния граничен пътен мост на полско-украинската граница, изграден с финансиране от Полша и притежаван от нея:
                  186,68 метра дълъг стоманен мост над река Bug между Dorohusk и Jagodzin, по продължението на полския национален път № 12 и украинския обществен автомобилен път с държавно значение № M-07.
               
            
                  2.
               
               
                  Полша поддържа следния граничен пътен мост на полско-украинската граница, изграден с фининсиране от Полша и притежаван от нея:
                  160,38 метра дълъг мост от стоманобетонна и стоманена конструкция над река Bug, между Zosin и Ustyluh, по продължение на полския национален път № 74 и на украинския обществен автомобилен път от държавно значението № N-22.
               
            
                  3.
               
               
                  Граничният пътен мост над река Bug, със стоманени греди, стоманобетонна настилка и обща дължина от 189,43 метра, изграден с финансиране от двете страни, които имат равно дялово участие в собствеността, и разположен между Dorohusk и Jagodzin по протежение на полския национален път № 12 и украинския обществен автомобилен път от държавно значението № M-07, се поддържа от двете страни така, че всяка от тях поддържа частта от моста, която притежава, с изключение на зимната поддръжка.
                  Страните отговарят за зимната поддръжка на граничния пътен мост по цялата му дължина, както следва:
                  
                              а)
                           
                           
                              Полша: от 1 октомври на всяка нечетна година до 30 септември на следващата година;
                           
                        
                              б)
                           
                           
                              Украйна: от 1 октомври на всяка четна година до 30 септември на следващата година.